ชี้โควิด-19 ทำกระทบเป้ารับเด็กอาชีวะ เร่งปรับแผนสร้างแรงจูงใจ
เมื่อวันที่ 16 เม.ย. นายณรงค์ แผ้วพลสง เลขาธิการคณะกรรมการการอาชีวศึกษา (กอศ.) กล่าวถึงการรับนักศึกษาในสังกัดสำนักงานคณะกรรมการการอาชีวศึกษา (สอศ.) ประจำปี 2563 ว่า มีการดำเนินการมาตั้งแต่ช่วงต้นปี 2563 แล้ว อีกทั้งกลุ่มวิทยาลัยที่มีจำนวนรับน้อยกว่าจำนวนผู้สมัครก็มีน้อย ดังนั้นการรับนักศึกษาของ สอศ.จึงไม่มีปัญหา โดยแต่ละวิทยาลัยก็อยู่ระหว่างการดำเนินการรับนักศึกษาผ่านระบบออนไลน์ ซึ่ง สอศ.ได้ประกาศปฏิทินการรับนักศึกษา เพื่อให้สอดคล้องกับกำหนดการภาคเรียนที่ 1 ปีการศึกษา 2563 ในวันที่ 1 ก.ค.นี้ ตามประกาศของกระทรวงศึกษาธิการ (ศธ.) ซึ่งจะรับนักศึกษาในรอบสุดท้ายระหว่างวันที่ 3-12 มิ.ย. ทั้งนี้การรับนักศึกษาของ สอศ. แตกต่างจากสถานศึกษาในสังกัดสำนักงานคณะกรรมการการศึกษาขั้นพื้นฐาน (สพฐ.) เนื่องจากเราเปิดกว้างให้เด็กที่สนใจเรียนสามารถสมัครได้ทุกคน และหากเลือกสมัครในสาขาที่มีผู้สมัครครบแล้ว จะมีครูของแต่ละวิทยาลัยให้คำแนะนำเกี่ยวกับสาขาที่มีความใกล้เคียงและสามารถต่อยอดไปยังสาขาที่ผู้เรียนต้องการจะเรียนได้ ดังนั้นจึงไม่ต้องเป็นห่วงว่าเมื่อเข้ามาสมัครแล้วจะไม่ได้เรียนในสายอาชีพจากสถานการณ์การแพร่ระบาดของไวรัสโควิด-19 ต้องยอมรับว่ามีผลกระทบต่อการรับ และเพิ่มยอดนักศึกษาอาชีวะอยู่พอสมควร ทำให้จำเป็นต้องมีการปรับวิธีปฏิบัติ โดย สอศ.ก็เดินหน้าขับเคลื่อนในหลายเรื่อง เช่น การขอยกเว้นค่าเทอมของนักศึกษาระดับประกาศนียบัตรวิชาชีพชั้นสูง (ปวส.) รวมถึงระดับอื่นๆ ด้วย เป็นต้น ส่วนเรื่องของการฝึกปฏิบัตินั้นผมยืนยันว่าเราจำเป็นต้องฝึก แต่จะต้องมีวิธีการที่เหมาะสม โดยวิทยาลัยจะต้องเป็นผู้วางแผนในการจัดการเรียนการสอน อาจจะมีการนำทฤษฎีมาสอนผ่านระบบออนไลน์ก่อน หรือจัดให้มีการฝึกทักษะภาษาและเทคโนโลยี จากนั้นอาจจะแบ่งกลุ่มนักศึกษาให้เข้ามาฝึกปฏิบัติครั้งละจำนวนไม่มาก และวิทยาลัยจะมีการสร้างสถานที่สมมติให้เด็กได้ฝึกปฏิบัติงานด้วยเลขาธิการ กอศ. กล่าวว่า สอศ.กำลังพัฒนาแอปพลิเคชันด้านภาษา ทั้งภาษาอังกฤษและจีน เพื่อที่จะเป็นเครื่องมือให้เด็กได้สามารถโหลดไปฝึกทักษะการใช้ภาษาได้ฟรีในช่วงที่วิทยาลัยยังไม่เปิดการเรียนการสอน อีกทั้งจะมีการอบรมเรื่องทักษะการใช้เทคโนโลยีดิจิทัล (Digital literacy) ให้ทั้งครูและนักศึกษาด้วย.
การรับนักศึกษาในสังกัดสำนักงานคณะกรรมการการอาชีวศึกษา (สอศ.) ประจำปี 2563 ว่า มีการดำเนินการมาตั้งแต่ช่วงต้นปี 2563 แล้ว อีกทั้งกลุ่มวิทยาลัยที่มีจำนวนรับน้อยกว่าจำนวนผู้สมัครก็มีน้อย
อาชีวศึกษา,นักศึกษาอาชีวศึกษา,นักเรียนอาชีวศึกษา,สมัครเรียนอาชีวะ,รับสมัครนักศึกษา,สอศ.,ข่าววันนี้,การศึกษา